

**Razpis za uvrstitev na ožji seznam kandidatov (»shortlist«) za opravljanje plačanega pripravništva v Uradu EU za intelektualno lastnino (EUIPO) – 2020/21**

Univerza v Ljubljani je z Uradom Evropske unije za intelektualno lastnino (EUIPO) sklenila memorandum o sodelovanju v iniciativi Pan-European Seal Professional Traineeship Program. Sodelovanje v programu Univerzi v Ljubljani omogoča, da EUIPO do 12. marca 2020 **v ožji izbor za** **opravljanje enoletnega plačanega pripravništva** na sedežu urada v **Alicanteju, Španija**, predlaga do deset najustreznejših kandidatov, (bodočih) diplomantov magistrskega študija ustreznih smeri UL. Višina mesečnega prejemka pripravnikov EUIPO je **1.000 EUR, vendar morajo izbrani kandidati v skladu s pravili programa sami poskrbeti za zdravstveno zavarovanje** ter **plačilo dohodnine v matični državi**. Predvideni začetek opravljanja pripravništva je **sredina septembra 2020**.

Kot ustrezna študijska področja štejejo:

1. **pravo** (predvsem pravo intelektualne lastnine)
2. **ekonomija in poslovna administracija**
3. **informacijsko-komunikacijska tehnologija:** tehnična podpora strankam; podatkovna analiza; razvoj programske opreme
4. **komunikologija**
5. **politologija in mednarodni odnosi**
6. **jezikoslovje**
7. **inženirske vede, arhitektura in logistika**
8. **upravljanje s človeškimi viri**
9. **upravljanje intelektualne lastnine in znanja**

**Rok za prijavo je 3. marec 2020**, celotno besedilo razpisa je objavljeno na povezavi <https://www.uni-lj.si/v_ospredju/2020021708583315/>Kandidate, ki jih bo Univerza v Ljubljani izbrala s tem razpisom, bo **EUIPO** uvrstila neposredno na ožji seznam kandidatov (shortlist) in **izvedla dokončni postopek selekcije**, rezultati katerega bodo znani predvidoma v maju/juniju 2020.

